cyanic-selkie/wikianc huggingface dataset:
Fraternitas Lettica
Fraternitas Lettica trimdā
Visās kopās regulāri notiek konventi, tiek rīkoti komerši, dāmu vakari, literārie vakari, pieaug frāteru skaits. Plaši izvēršas sadarbība ar Latvijas frāteriem, kuriem tiek sniegta nozīmīga materiālā un morālā palīdzība.
Ārzemju frāteri vienmēr aktīvi atbalstījuši latviešu tautas neatkarības centienus, savu mītnes zemju sabiedrību un valdības informējot par padomju okupācijas varas ļaundarībām Latvijā; starptautiskos forumos pieprasot Latvijas neatkarības atzīšanu un atjaunošanu. Sevišķi jāatzīmē Latvijas sūtniecības ASV vadītāja Anatola Dinberga, ALA un PBLA ģenerālsekretāra Bruno Albāta un Kanādas latviešu organizāciju vadītāja Viktora Upeslāča nopelni.
Darbība atjaunotajā Latvijā
1989. gada 12. maijā sanāksmē filistra Viļa Bezdelīgas mājās frāteri nolēma oficiāli atjaunot savu darbību. Tika ievēlēts prezidijs un citas amatpersonas (seniors — filistrs Vilis Stukuls, viceseniors — filistrs Jānis Ankravs, sekretārs — filistrs Jānis Cīrulis, oldermanis — filistrs Harijs Zvirbulis). Tika uzņemti arī pirmie pieci fukši. Fraternitas Lettica tika akreditēta pie Latvijas Universitātes.
Arvien pieauga jaunuzņemto biedru skaits, kuri tika uzaudzināti frāteru garā un tradīcijās.
Tā kā toreiz vēl korporācijas māja Lāčplēša ielā 5 nebija atgūta, sanāksmes notika Arhitektu namā.
1990. gada martā tika svinēta 77 gadu krāsu atsegšanas atcere ar plašu ārēju personu piedalīšanos.
1991. gadā tiek noslēgts kartelis (draudzības līgums) ar Igaunijas korporāciju Fraternitas Tartuensis, kādu jau 1965. gadā bija noslēgusi Austrālijas kopas frāteri ar Austrālijā dzīvojošiem tartuenšiem.
1991. gadā frāteri iekārtojas savā namā Lāčplēša ielā 5; tā kā māja bija stipri izdemolēta, tur nācās ieguldīt daudz līdzekļu un pašu fiziskā darba.
Korporācijai lielu atbalstu sniegusi tās Dāmu komiteja, kas dāvinājusi karogus un palīdzējusi rīkot dāmu vakarus, Ziemassvētku un Lieldienu sarīkojumu frāteru bērniem.
Bijušais Latvijas sūtnis ASV filistrs Anatols Dinbergs savā testamentā korporācijai novēlējis savu māju Rīgā, Hamburgas ielā ar noteikumu, ka ienākumi no mājas izlietojami stipendiju un pabalstu izsniegšanai studējošiem Fraternitas Lettica locekļiem.
Jaltas konference
Jaltas konference jeb Krimas konference notika 1945. gadā, laikā no 4. līdz 11. februārim Livādijas pilī, netālu no Jaltas, Krimā. Konferences dalībvalstis bija Padomju Savienība, Amerikas Savienotās Valstis un Apvienotā Karaliste — spēcīgākās un lielākās Otrā pasaules kara Sabiedroto valstis, kas sakāva Ass valstis. Jaltas konferencē Sabiedroto valstis pārstāvēja attiecīgo valstu vadītāji — VK(b)P pirmais sekretārs Josifs Staļins, ASV prezidents Franklins Rūzvelts un Apvienotās Karalistes premjerministrs Vinstons Čērčils. Šī bija otrā no trim kara laika konferencēm, kurās tikās "lielais trijnieks", 1943. gadā notika Teherānas konference, savukārt 1945. gada jūlijā — Potsdamas konference. Jaltas konferencē Vācija tika sadalīta četrās okupācijas zonās: Apvienotās Karalistes, Francijas, PSRS un ASV. Tāpat konferencē tika apskatīti vairāki citi jautājumi.
Baltijas valstu okupācijas jautājumā Staļins asi atbildējis Rūzveltam, ka Baltijas valstu pilsoņi esot nobalsojuši par pievienošanos Padomju Savienībai, un tādēļ šis jautājums nav diskutējams. Tomēr ASV Valsts departamenta veidotajā kartē par pēckara Eiropas sadalījumu Baltijas valstis bija attēlotas kā suverēnas valstis.
Džons Meinards Keinss
Džons Meinards Keinss, Pirmais barons Keinss (en, dzimis, miris ) bija britu ekonomists, kura ideju kopums, saukts par keinsismu, ievērojami ietekmējis mūsdienu ekonomikas teorijas un daudzu valdību fiskālo politiku. Viens no mūsdienu makroekonomikas dibinātājiem. Keinss aizstāvēja aktīvu valsts iejaukšanos ekonomikā caur nodokļu un monetāro politiku, lai regulētu valsts stāvokli dažādu ekonomisko ciklu posmu laikā.
Keinss dzimis 1883. gadā Kembridžā pazīstama ekonomista Džona Nevila Keinsa un rakstnieces Florensas Adas Keinsas (dzim. Brauna) ģimenē. Džona jaunākais brālis Džefrijs vēlāk kļuva par ievērojamu ārstu, bet jaunākā māsa Margareta apprecējās ar fiziologu, Nobela prēmijas laureātu Arčibaldu Hilu.
Pabeidzis prestižo Ītonas koledžu, 1902. gadā Keinss iestājās Kembridžas Universitātē, kur iesākumā studēja matemātiku, bet vēlāk pievērsās ekonomikai. 1905. gadā ieguva bakalaura grādu, bet 1908. gadā — maģistra grādu. Šajā laikā Keinss iekļāvās Blūmsberijas grupā.
Pēc Kembridžas Universitātes beigšanas Keinss palika strādāt Kembridžā, kā arī iesaistījās dažādu valsts iestāžu konsultēšanā. Pirmajā pasaules karā bija Lielbritānijas Finanšu ministrijas konsultants un kā Finanšu ministrijas pārstāvis piedalījās Parīzes miera konferencē. Konferences iespaidā viņš 1919. gadā publicēja darbu The Economic Consequences of the Peace (Miera ekonomiskās sekas), kurā proponēja, ka pārāk bargi miera noteikumi Vācijai novedīs pie jauna konflikta. 1921. gadā viņš publicēja darbu varbūtības teorijā — Treatise on Probability (Traktāts par varbūtību). Visbeidzot, 1936. gadā iznāca Keinsa visslavenākais sacerējums — Vispārīgā nodarbinātības, procenta un naudas teorija (General Theory of Employment, Interest and Money), kurā tika aprakstīti keinsisma ekonomiskie principi.
2. pasaules kara beigu posmā Keinss bija viens no ietekmīgākajiem ekonomistiem, un bija viens no Bretonvudas sistēmas autoriem. Miris ar infarktu 1946. gadā.
Privātajā dzīvē jaunībā Keinss bija homoseksuāls, tomēr 1918. gadā apprecējās ar krievu izcelsmes baletdejotāju Lidiju Lopuhovu.
Keinsa uzskatu redzamākie kritiķi bija Frīdrihs Hajeks, kā arī ekonomikas Čikāgas skola un tās redzamākais pārstāvis Miltons Frīdmans.
F1 komandu rekordu saraksts
Šis ir F1 komandu rekordu saraksts. Tas ir precīzs pēc (2009. gada ).
Pjedestālu kopskaits
* Reizes, kad kāds no pilotiem kāpa uz pjedestāla (ja kāpa vairāki piloti, tiek ieskaitītas visas reizes). ** Sacīkstes, kurās komanda izcīnīja vienu vai vairāk pjedestālus.
Punkti
Pasaules čempionāta vēsturē ir mainījušās gan pozīcijas, par kurām piešķir punktus, gan arī piešķiramo punktu skaits - skatīt punktu skaitīšanas sistēmu sarakstu, lai uzzinātu vairāk.
San Mames (1913)
San Mames bija futbola stadions Bilbao, Basku Zemē, Spānijā. Tajā no 1913. līdz 2013. gadam savas mājas spēles aizvadīja klubs Bilbao "Athletic". Tā ietilpība slēgšanas brīdī bija 40 000 vietu.
Stadions tika atklāts. Savu nosaukumu stadions ieguvis pateicoties San Mames (Svētā Mamanta) baznīcai, kurai līdzās tas tika uzcelts. Mamants bija agrīnais kristietis, kuru romieši iemeta pie lauvām. Saistības ar baznīcu dēļ stadions tika dēvēts arī par La Catedral.
Tajā tika aizvadītas trīs 1982. gada FIFA Pasaules kausa grupu turnīra spēles. 2013. gadā tika atklāts jauns stadions ar tādu pašu nosaukumu. Atvadu spēle vecajā stadionā notika, tajā Athletic draudzības mačā tikās ar Biskajas provinces komandu. Nākamajās dienās sākās stadiona nojaukšana.
Kalašņikovs
Kalašņikovs var būt:
Raimonds Ciesnieks
Raimonds Ciesnieks (dzimis 1966. gada 9. jūnijā Cēsīs) ir latviešu BMX treneris, kas izaudzinājis no pirmajiem soļiem visus pirmos BMX olimpiešus, arī Olimpisko čempionu Māri Štrombergu. Savu trenera karjeru sācis 1989. gada janvārī kopā ar Valmieras BMX kluba "Tālava" dzimšanu, pēdējos 2 gadus trenējos BMX kluba "Cēsis" sportistus. Bija to finālistu vidū, kas cīnījās par Pekinas olimpiādes lāpneša godu no Latvijas.
Laipa (mākslas galerija)
"Laipa" ir mākslas galerija Valmierā. Tā darbojas kopš 1993. gada. Galerija izstāda dažādu mākslas stilu un dažādu mākslas veidu darbus.
30. janvāris
30. janvāris ir gada 30. diena pēc Gregora kalendāra. Līdz gada beigām ir atlikušas 335 (336 garajā gadā) dienas.
Vārda dienas
Pārsla, Tīna, Valentīna
Gaisma (kinoteātris)
"Gaisma" jeb 3DCinema ir vienīgais kinoteātris Valmierā.
Vēsture
To uzcēla 1951. gadā pēc arhitekta Borisa Ņesterjuka projekta un tā bija viena no pirmajām ēkām, ko uzcēla pēc Otrā pasaules kara. Tajā manāma pirmskara arhitektūras ietekme, kas tāpat  pārņēma  antīkās arhitektūras paraugus. Kinoteātra centrālā korpusa ieejas daļa uzsvērta ar taisnstūra ailu, kurā novietotas  kolonnas ar kompozītveida kapiteļiem.
Mūsdienās kinoteātrī ir zāle ar 152 sēdvietām. Filmas demonstrē digitālajā 2D un Dolby3D formātā ar Dolby Digital 7.1 skaņu.
Tāpat kinoteātri izmanto kā telpu dažādu pasākumu norisei.
Dinamiskā atmiņas iedalīšana
Atmiņas piešķiršanas stratēģijas ir stratēģijas atmiņas piešķiršanai.
Definīcija: Par reģionu sauksim blakus stāvošas atmiņas zonas (kā, piemēram, celiņus), kas piešķirtas vienam failam. Fails var sastāvēt no vairākiem reģioniem, kurus pārvalda failsistēma. Definīcija: Par granulu sauksim failam piešķirtās atmiņas vienību. Jeb mazāko iespējamo reģionu failā.
Atmiņas piešķiršanas stratēģiju mērķi:
Stratēģijas
Stratēģijas var iedalīt dažādi, atbilstoši to sarežģītībai. Vienkāršākās stratēģijas piešķir fiksēta izmēra atmiņas daļas, kas vienādas ar granulas izmēru. Sarežģītākās stratēģijas piešķir mainīga izmēra atmiņas daļas, kas ir vairāku secīgu granulu izmērā. Visas stratēģijas uztur tabulu ar pieejamo brīvo granulu informāciju.
Fiksēta izmēra reģionu stratēģijas
Šāda veida stratēģijas neizšķir granulas un reģionus un pamatā tiek lietotas mazās sistēmās. Tās piešķir vienam failam vienlaicīgi vienu granulu. Pirmā-atrastā stratēģija piešķir granulu no brīvo granulu saraksta augšgala, vai arī pirmo nulles bitu no tabulas.
Labākās-izvēles stratēģija piešķir tuvāko granulu (atbilstoši galviņas novietojumam) attiecībā pret pēdējo piešķirto granulu, izvēloties no iespējamajiem brīvajiem variantiem.
Mainīga izmēra reģionu stratēģijas
Šāda veida stratēģijas piešķir reģionus, kas komponēti no secīgām granulām atbilstoši pieprasītajam atmiņas apjomam. Failsistēmas kodols saņem pieprasījumus par atmiņas pieprasīšanu un atbrīvošanu. Pieprasītās atmiņas apjoms ir dažāda izmēra. Ja nepārtraukta atmiņa nav pieejama, tad failam izdalītā atmiņa var tikt sadalīta vairākos reģionos.
Tuvākās-izvēles stratēģija pievieno divus secīgus brīvus reģionus. Kad tiek saņemts pieprasījums pēc nepieciešamās atmiņas brīvo reģionu saraksts tiek pārskatīts, meklējot brīvus reģionus pieprasītajā izmērā. Ja tādu reģionu neizdodas atrast, pirmais reģions ar lielāko izmēru, tiek sadalīts divos reģionos — viens pieprasītās atmiņas izmērā, un otrs atlikušajā izmērā un tiek pievienots brīvo reģionu sarakstā.
Kaimiņa (buddy) stratēģija
Kaimiņa stratēģija piedāvā iespēju piešķirt reģionus, kas sastāv no 1, 2, 4, 8, .. 2n granulām. Katram no šiem reģioniem tiek uzturēts savs saraksts. Ja tiek saņemt pieprasījums par nepieciešamu atmiņu izmērā 2i, tad pieprasījums var tikt apmierināts, piešķirot atmiņu no atbilstošā 2i saraksta, vai arī no saraksta, kas atbilst 2i+1, kurš tiek sadalīts divās daļās. Ja netiek atrasta atmiņa 2i+1 sarakstā, tad algoritms meklē 2i+2, resp. rekursīvi ar noteiktu rekursijas dziļumu. Kad atmiņa atbrīvojas, tad divi blakus stāvoši kaimiņi ar izmēru 2i, tiek apvienoti vienā ar izmēru 2i+1.
Launaga iezis
Launaga iezis (arī Ērmaņuiezis, Launagiezis) ir 20 metrus augstas un 250 metrus platas, koši baltas smilšakmens klintis, kas atrodas Gaujas labajā krastā lejpus Gūdu klintīm, 2 kilometrus augšpus Braslas grīvai. Iezis atrodas Gaujas nacionālā parka teritorijā. Ieža nosaukums radies, kad balto klinti launaga laikā apspīdēja divas gaismas — saules un upes ūdens spoguļa, kas atstaroja saules gaismu pret iezi. Launaga iezi sauca arī par Ērmaņu iezi pēc veco māju nosaukuma, kuras vēl šodien atrodas upes krastā.
Vienlaidus masīvs ir 250 metrus garš, taču izkliedēti atsegumi redzami kilometra garumā. Ieža rietumu galā bijušas divas īpatnējas alas, bet ieža straujo pārvērtību rezultātā tās aizbruka. 2011. gadā atvērās jaunas alas "mute". Pret upi vērsto klints daļu veido gaiši iedzeltens iezis, vietām rūsganbrūns smilšakmens ar fosforītu oļiem.
1840. gadā iezī atklātas bruņuzivju atliekas, kā arī laika posmā no 1930. gada līdz 1941. gadam Valters Gross iezī atrada četras iepriekš nezināmu organismu sugas.
Ina Gudele
Ina Gudele (dzimusi ) ir Latvijas valsts darbiniece, bijusī īpašu uzdevumu ministre elektroniskās pārvaldes lietās.
1988. gadā Ina Gudele ir absolvējusi Rīgas Politehniskā institūta Inženiertehnisko fakultāti, iegūstot ūdensapgādes un kanalizācijas inženiera diplomu, no 1988. līdz 1990. gadam strādā Dobeles arhitektu birojā, bet 1991. gadā pāriet darbā Lattelekom. No 1997. līdz 2000. gadam bijusi Lattelekom "Apollo" interneta pakalpojumu vadītāja, Latvijas Interneta asociācijas izpilddirektore. 2003. gada augustā uzvarējusi konkursā uz jaunizveidotā Informācijas sabiedrības biroja vadītāja vietu, 2004. gada decembrī iecelta par Īpašu uzdevumu ministra elektroniskās pārvaldes lietās sekretariāta vadītāju.
kļuvusi par īpašu uzdevumu ministri elektroniskās pārvaldes lietās Aigara Kalvīša sastādītajā valdībā. Šo amatu saglabājusi arī 2. Kalvīša un Godmaņa valdībās. 2008. gada aprīlī, pēc tam kad atklājās, ka viņas dzimšanas dienas svinības atzīmētas par valsts budžeta naudu, Ina Gudele atkāpas no ministres amata.
No līdz  bija LVRTC valdes locekle. 2018. gada jūnijā atkārtoti ievēlēta par Latvijas Interneta asociācijas izpilddirektori, paralēli strādā par biznesa konsultanti un pasniedzēju RISEBA.
Šaļčininki
Šaļčininki ir pilsēta un pašvaldības centrs Lietuvā, uz dienvidiem no Viļņas, netālu no Baltkrievijas robežas. Šaļčininku pilsēta ir Lietuvas poļu kultūras centrs, jo apmēram 70% no pilsētas iedzīvotājiem ir poļi. Pilsētā atrodas Ukrainas goda konsulāts.
Pilsēta ir poļu kārtslēcēja Vladislava Kozakeviča (Władysław Kozakiewicz, 1953) dzimtā pilsēta.
Sky-Hi
Sky-Hi var būt:
Lielais meža raibenis
Lielais meža raibenis (Argynnis paphia) ir raibeņu dzimtas (Nymphalidae) suga, kas izplatīta Palearktikas ekozonā: mērenajā joslā Eiropā, Āzijā un Ziemeļāfrikā. Latvijā lielais meža raibenis ir bieži sastopama tauriņu suga. To var novērot lidojam jūlijā un augustā.
Izskats
Mātītes ir gaišākas, to spārni ir nedaudz noapaļoti, melnie raibumi lielāki, turklāt tām nav tumšo dzīslu. Kāpurs ir tumši brūns ar divām dzeltenām līnijām uz tā muguras, bet katrā pusē dzeltenajām līnijām savirknējušies sarkanbrūni, gari dzelkšņi.
Ekoloģija
Pieaugušie tauriņi barojas ar dažādu ziedu nektāru, piemēram, kazeņu, dadžu ziedu un rudzupuķu nektāru. Lielais meža raibenis ir spēcīgs lidotājs, daudz ātrāks kā citi atraitnīšu raibeņi. To var redzēt paceļamies augstāk par koku galotnēm, lidojam lielā ātrumā. Tas vislabprātāk mājo retos, saulainos, sasusos lapukoku mežos, priekšroku dodot ozolu mežiem. Tomēr to var novērot arī skujkoku mežos.
Netipiski kopumā tauriņiem lielā meža raibeņa mātītes olas nedēj uz kāpuru barošanās augiem — vijolītēm, bet vienu vai divus metrus virs zemes koku mizas spraugās, kas savukārt atrodas virs vijolīšu augiem. Kad augustā no oliņām izšķiļas kāpuri, tie nekavējoties dodas ziemas miegā līdz pavasarim. Pamostoties tie krīt lejup un barojas ar vijolītēm, kas aug koka tuvumā. Galvenā to barība ir rivina vijolīte (Viola riviniana). Kāpuri parasti barojas nakts laikā, bet dienas laikā nolien nelielā attālumā no vijolītēm. Vēsā, bet saulainā laikā tos var novērot sauļojamies uz kritušām, sausām lapām. Kāpuri iekūņojas zemsedzē un jūnijā izlido jaunie tauriņi.
Roberts Kenedijs
Laikā no 1961. līdz 1964. gadam viņš bija ASV ģenerālprokurors. Šajā amatā bija arī deviņus mēnešus pēc atentāta pret viņa brāli Džonu. 1962. gadā, būdams šajā amatā, viņš arī piedalījas Kubas raķešu krīzes atrisināšanā. 1964. gada septembrī R. Kenedijs atkāpās, lai kandidētu uz vietu Senātā, ko viņš arī ieguva. Bijis senators no 1965. gada janvāra līdz 1968. gada jūnijam. 1968. gada martā viņš sāka prezidentūras kampaņu. Tā paša gada jūnijā, pēc uzvaras Kalifornijas priekšvēlēšanās, viņu sašāva palestīnietis Sirhans Sirhans. Pēc 26 stundām, 6. jūnija rītā, R. Kenedijs mira.
Eitsa
Eitsa (en) bija ASV vasaras polārstacija Antarktīdā. Stacija izvietota Elsvērta Zemē. Ierīkota nedēļas laika no 1961. gada 25. novembra līdz 2. decembrim un bija paredzēta jonosfēras un Zemes magnētiskā lauka novērojumu programmai Sky-Hi, ko veica vienlaicīgi Antarktīdā un Laurentidu nacionālajā parkā Kanādā un tika nosaukta par Skaihai (Camp Sky-Hi). Nometni 1963. gada janvārī reorganizēja, paplašināja un pārdēvēja par Eitsas staciju par godu amerikāņu 19. gadsimta pirmās puses ģeologam un dabaszinātniekam Džeimsam Eitsam (James Eights), kas viens no pirmajiem apmeklēja Antarktīdas kontinentu un publicēja savus pētījumus. Stacija slēgta 1965. gada novembrī.
Deguns
Deguns ir anatomisks izvirzījums mugurkaulniekiem uz purna vai uz sejas (cilvēkam), kas atrodas virs mutes, un kuram ir elpošanas, ožas, barības iegūšanas un saziņas funkcijas. Degunam ir nāsis, caur kurām tiek ieelpots gaiss. Cilvēkam un vairumam citu zīdītāju deguns atrodas sejas vai purna centrālajā daļā. Degunu veido divas daļas — ārējais deguns (redzamā daļa) un deguna dobums. Deguna dobumu ar pārējo elpošanas orgānu sistēmu savieno rīkle.
Deguna funkcijas
Degunam ir elpošanas, ožas, barības iegūšanas un saziņas funkcijas.
Deguns elpošanas procesā attīra ieelpoto gaisu no mikroorganismiem un putekļiem, kā arī to sasilda.
Deguns nodrošina arī ožas maņu. Daudzi dzīvnieki to izmanto, lai saostu pēdas savam upurim vai gluži otrādi, lai saostu potenciālo uzbrucēju un varētu laikus no tā aizmukt. Ar ožas palīdzību daudzi dzīvnieki nodrošina sev barības iegūšanu.
Cilvēka deguna anatomija
Degunam ir divas daļas — ārējais deguns (nasus externus) un deguna dobums (cavum nasi).
Ārējais deguns
Ārējais deguns (nasus externus) atrodas deguna dobuma priekšējā sienā. Tam izšķir deguna sakni (radix nasi), kas atrodas sejas augšdaļā starp acu dobumiem un uz leju pāriet par deguna muguru (dorsum nasi). Deguna mugura beidzas ar degungalu (apex nasi) un diviem deguna spārniem (alae nasi), kuri norobežo nāsis (nares), kas savieno deguna dobumu ar ārējo vidi. Deguna sakni un daļu no deguna muguras, veido deguna kauli (ossa nasalia) un abi augšžokļa pieres izaugumi (procesus frontalis maxillae). Deguna muguras apakšējās daļas, deguna spārnus un degungala skeletu veido deguna skrimšļi (cartilagines nasales). Ārējā deguna skeletu no ārpuses sedz deguna muskulis (m. nasalis) un āda.
Deguna dobums
Katru deguna dobuma pusi iedala deguna priekštelpā (vestibulum nasi) un īstajā deguna dobumā (cavum nasi proprium).
Funkcionāli deguna dobumu iedala divās daļās (robeža starp abiem apvidiem iet pa vidējo deguna gliemežnīcu (concha nasalis media)):
Deguna dobums savienojas arī ar deguna blakus dobumiem (sinus paranasales), kuri ir izklāti ar gļotādu, kas ir deguna dobuma gļotādas turpinājums. Deguna blakus dobumi attīstās pēc dzimšanas.
Deguna slimības
Medicīnas nozari, kurā nodarbojas ar slimību ārstēšanu, kas skar degunu, sauc par otolaringoloģiju. Šīs nozares mediķi ārstē arī ausu un kakla slimības. Viena no izplatītākajām slimībām, kas skar degunu, ir saaukstēšanās.
Centrāleiropas diabēta biedrība
Centrāleiropas diabēta biedrība ir starptautiska medicīniski zinātniska profesionāla biedrība. Tā tika dibināta 1969. gadā Vīnē kā "Starptautisko Donavas Simpoziju Federācija par Cukura Diabētu" (saīsināti - FID). 2006. gadā sakarā ar Baltijas valstu pievienošanos tā tika pārdēvēta, kaut arī pārejas periodā tiek lietoti abi nosaukumi.
Aktivitātes
Biedrība kopš 1969. gada organizē regulārus starptautiskus kongresus, sākotnēji katrus divus gadus, kopš 2003. gada katru gadu. Papildus tam notiek arī reģionālie simpoziji ar FID-valstu lektoru piedalīšanos. Kongresi notiek pārmaiņus jaunajās un vecajās Eiropas Savienības dalībvalstīs.
Biedrības oficiālais žurnāls ir Medline citētais 6 reizes gadā iznākošais Diabetes, Stoffwechsel und Herz / Diabetes, Metabolism, and the Heart, Kirchheim-Verlag Mainz, kurā tiek publicēti arī biedrības kongresu abstrakti.
Mērķi
Pēc 1989. gada politiskajām pārmaiņām biedrības mērķis ir veicināt augstvērtīgu izglītību un izlīdzināt diabēta ārstēšanas standartus Centrāleiropas, Baltijas un Balkānu valstīs.
Tālāks mērķis ir piedāvāt jaunajiem diabetologiem iespēju uzstāties un diskutēt par saviem zinātnieskajiem pētījumiem biedrības forumos.
Lai veicinātu jauno speciālistu apmaiņu, tiek piešķirtas stipendijas biedrības kongresu apmeklēšanai un vairākus mēnešus ilgām hospitācijām diabēta klīnikās.
Valoda
Tradicionāli biedrības darba valoda ir bijusi vācu valoda, bet šobrīd arvien lielāku lomu spēlē arī angļu valoda.
Valde
Biedrības valdi veido deviņi diabetologi no dažādām Centrālaustrumeiropas valstīm. 2003. - 2009. gadā biedrības prezidents bija profesors Helmuts Šatcs no Bohumas Vācijā, viceprezidents profesors Valdis Pīrāgs no Rīgas. 2009. - 2013. gadā prezidents bija	prof. Mihaels Roden no Diseldorfas, kopš 2013. gada prezidents ir profesors Rožē Lēmans no Cīrihes, viceprezidente profesore Ilze Konrāde no Rīgas. Biedrība ir reģistrēta Vīnē, Austrijā.
Amsterdama (sala)
Amsterdama, saukta arī par Jauno Amsterdamu , ir Francijas Dienvidjūru un Antarktikas Zemēm piederoša vulkāniska sala Indijas okeāna dienvidos. Salā nav pastāvīgo iedzīvotāju, bet kopš 1981. gada darbojas pētniecības stacija Martēndevivjē.
Ģeogrāfija
Amsterdamas sala ir aktīvs vulkāns, kura pēdējās aktivitātes novērotas 1792. gadā. Salas rietumu piekrasti veido ap 300 m augsta krauja. Salā valda mērens okeānisks klimats ar vidējo gaisa temperatūru 13 °C, nokrišņu daudzumu 1100 mm, valdošiem rietumu vējiem un augstu mitrumu.
Salā mīt vairākas jūrasputnu, pingvīnu un airkāju sugas: subantarktiskais kotiks (Arctocephalus tropicalis) un dienvidu jūraszilonis (Mirounga leonina), kā arī endēmais Amsterdamas albatross, kas ligzdo tikai Turbjēra plato. Salā mīt arī savvaļas govis, kas ir kādreiz ievesto mājlopu pēcteči. Viens no dominējošajiem kokiem ir Phylica arborea, kas sastopams arī citās subantarktiskajās salās (arī vairāku tūkstošu kilometru attālajās Tristana da Kuņas salās).
Vēsture
Salu 1522. gada 18. martā atklāja spāņu jūrasbraucējs Huans Sebastians Elkani savā pirmajā ceļojumā apkārt pasaulei, bet netika piešķīris salai vārdu.
1633. gadā holandiešu kapteinis Antonio Van Dīmens nosauca salu sava kuģa vārdā par Jauno Amsterdamu.
1870-1871. gadā un 1928-1931. gadā bija divi salas kolonizācijas mēģinājumi, bet abi beidzās neveiksmīgi.
Kopš 1949. gada salā darbojas zinātniski pētnieciska stacija. Iesākumā stacija saucās Kampertīna (Camp Heurtin), pēc tam — Larošgodona (La Roche Godon). 1961. gadā stacija tika pārnesta jaunā vietā un nosaukta par Martēndevivjē.
2009. gada Priekules novada domes vēlēšanas
Vēlēšanās visvairāk balsu ieguva Tautas partijas un TB/LNNK apvienotais saraksts (45,53%), bet novada domē iekļuva arī pārējie divi saraksti. Priekules novada domes vēlēšanās piedalījās 2 512 vēlētāji jeb 53,28% no balsstiesīgajiem. No vēlēšanu aploksnēm derīgas bija 2 506, bet savu balsi par kādu no sarakstiem atdeva 2 438 vēlētāji.
Skriptu valoda
Atšķirībā no citām valodām, kuras var kompilēt, skriptu valodas ir interpretējamās, lai gan reizēm skriptus var daļēji kompilēt baitkodā. Tas ir saistīts ar to, ka, darbojoties ar operētājsistēmas objektiem, programmu izpildi ne vienmēr var prognozēt kompilācijas procesā. Lai būtu elastīgāka datu apstrāde, skriptu valodās parasti nav stingras tipizācijas. Galvenais datu tips ir simbolu rinda, ar kuru var izteikt jebkuru objektu.
Salīdzinājumā ar kompilējamām valodām, skriptu valodās rakstītas programmas ir lēndarbīgākas, bet tās palīdz ātrāk izstrādāt programmatūru.
2007. gada Eirovīzijas dziesmu konkurss
Fināls
Fināla dalībvalstis bija:
Fināls notika 2007. gada 12. maijā plkst. 22.00 pēc Latvijas laika.
Pusfināls
Pusfināls notika 2007. gada 10. maijā plkst. 22.00 pēc Latvijas laika. Pirmoreiz tajā piedalījās 28 valstis.
Anglosakšu hronika
Anglosakšu hronika ir annāļu kopums senangļu valodā, kurā ir pierakstīta anglosakšu vēsture. Šīs annāles tika radītas 9. gadsimta beigās, iespējams Veseksā, Alfrēda Lielā valdīšanas laikā. Daudzas manuskriptu kopijas tika izveidotas un izplatītas tālāk pa visu Angliju ar klosteru mūku palīdzību, kuri to pārrakstīja un neatkarīgi viens no otra arī atjaunoja. Ir noskaidrots, ka hronika tika atjaunota pat 1154. gadā.
Griģišķes
Griģišķes ir Viļņas pašvaldībā ietilpstoša pilsēta Lietuvā uz rietumiem no Viļņas. Pilsēta veidojusies ap 1823. gadā dibināto papīrfabriku.
Kelvins Heriss
Kelvins Heriss (īstajā vārdā Ādams Ričards Vailss, dzimis ) ir skotu dziedātājs, dzejnieks, ierakstu producents un dīdžejs. Viņa debijas albums ar nosaukumu I Created Disco nāca klajā 2007. gadā, kurā lielu klausītāju popularitāti izpelnījās singli Acceptable in the 80s un The Girls. Viņš ir arī sarakstījis un producējis dziesmas citiem māksliniekiem, kā piemēram, Kailijai Minogai viņas albumā "X" un sadarbojies ar Dizzee Rascal singlam Dance Wiv Me.
Arpads Elo
Arpads Elo (en, dzimis Ēlē Ārpāds Imre (hu);  — ) bija ungāru izcelsmes ASV fiziķis, kas kļuva pazīstams kā šaha individuālo reitingu sistēmas izgudrotājs, kuru izmanto Starptautiskā šaha federācija (FIDE).
Kelvins Heriss
Viņa otrais studijas albums Ready for the Weekend nāca klajā 2009. gada 17. augustā un sasniedza 1. vietu Lielbritānijas albumu topos 23. augustā. Tajā ir tādi singli kā I'm Not Alone, Ready for the Weekend, Flashback un You Used to Hold Me. Kelvins ir izdevis arī albumus 18 Months (2012) un Motion (2014). Tajos iekļauti tādi singli kā I Need Your Love, Sweet Nothing, Summer, Under Control, Outside.
Heriss pēc Forbes datiem ir bagātākais dīdžejs ar nopelnītiem 66 miljoniem dolāru (2015).
Arpads Elo
Biogrāfija
Piedzimis ungāru zemnieku ģimenē. Desmit gadu vecumā kopā ar vecākiem emigrējis uz ASV, kur aizrāvies ar šahu. Pēc skolas beigšanas iestājies Čikāgas Universitātē, kuru beidzis 1935. gadā un kļuvis par Marketas Universitātes fizikas un astronomijas profesoru. 1935. gadā kļuvis arī Amerikas šaha federācijas administratoru un nostrādājis šajā amatā līdz 1937. gadam, kad, apvienojot Amerikas un Nacionālās šaha federācijas, izveidota vienota ASV šaha federācija. Elo turpinājis savu šaha organizatora darbību līdz 1976. gadam, bet no 1972. līdz 1980. gadam bijis FIDE kvalifikācijas komisijas sekretārs. Kopš 1930. gadiem bijis viens no spēcīgākajiem Viskonsinas štata šahistiem un astoņas reizes uzvarējis štata čempionātos. Savas šahista karjeras laikā divas reizes spēlējis neizšķirti ar Rubenu Fainu - vienu no spēcīgākajiem ASV šahistiem. 1988. gadā uzņemts ASV šaha federācijas Slavas zālē.
Reitingu sistēmas izgudrotājs
1959. gadā pēc ASV šaha federācijas lūguma profesors Elo iesaistījās komisijas darbā, kurai vajadzēja uzlabot esošo individuālo šahistu koeficientu sistēmu. ASV izmantotajai šahistu relatīvā spēka salīdzināšanas sistēmai bija vairāki būtiski trūkumi: tā dažos gadījumos ļāva paaugstināt koeficientu spēlētājam, kas bija turnīrā zaudējis visas partijas, un tāpat samazināja koeficientu spēlētājam, kas bija uzvarējis turnīra visās partijās. Elo idejas ļāva izveidot jaunu, statistiski korektāku sistēmu, kuras pamatā bija prognozējamais partijas iznākuma aprēķins atkarībā no divu spēlētāju relatīvā spēka. Sistēma visā pasaulē ieguva nosaukumu - Elo reitings.
1960. gadā Elo reitingu ieviesa ASV šaha federācija, bet kopš 1970. gada tā kļuva par FIDE oficiālo reitinga sistēmu. Interesanti, ka līdz 1980. gadu vidum Elo personīgi piedalījās reitingu aprēķinā un savā darbā aktīvi izmantoja visus sava laika tehniskos jauninājumus, sākot ar kalkulatoriem un beidzot ar personālajiem datoriem.
Par sava darba rezultātiem Arpads Elo ir uzrakstījis grāmatu "The Rating of Chessplayers, Past and Present" ("Šahistu reitingi pagātnē un tagadnē", 1978, Arco. ISBN 0-668-04721-6).
Padomju Sociālistiskās Republikas
Padomju Sociālistiskās Republikas (PSR) bija padomju republikas, kas dažādos laika posmos no 1922. līdz 1991. gadam ietilpa Padomju Savienības sastāvā. Saskaņā ar konstitūciju (1924, 1936, 1977) tika deklarēts, ka katra PSR ir suverēna sociālistiska valsts, kas brīvprātīgi iestājusies PSRS. Tomēr faktiski PSRS no tās dibināšanas 1922. gadā līdz pat PSRS sabrukumam bija centralizēta valsts, kurā pārvaldi īstenoja PSRS varas orgāni Maskavā, republiku valdībām atstājot vietējās pašpārvaldes funkcijas. Baltijas valstis neatzīst, ka tās būtu iestājušās PSRS, jo par padomju sociālistiskajām republikām tās kļuva okupācijas rezultātā.
Valstiskais statuss
Katrai PSR bija sava konstitūcija, ģerbonis, himna, galvaspilsēta, likumdevēja institūcija (Augstākā padome) un valdība (Ministru padome), bet nebija savas valūtas, armijas, ārlietu, likumdošanas, patstāvības iekšpolitikā un pārvaldē. Lielākā daļa PSR (izņemot KPFSR, Baltkrievijas un Ukrainas PSR) nebija starptautisko tiesību subjekti. PSR pilsoņi automātiski bija PSRS pilsoņi.
Vēsture
1923. gadā PSRS sastāvā iekļāva Horezmas PSR, 1924. gadā Buhāras PSR, kas drīz tika likvidētas un to teritorijās 1924. gadā izveidoja Turkmēnijas PSR un Uzbekijas PSR, bet 1929. gadā Tadžikijas PSR. 1936. gadā izveidoja Kazahijas PSR un Kirgīzijas PSR.
Otrā pasaules kara laikā 1940. gada 31. martā izveidoja Karēļu-somu PSR, kurā apvienoja Somijai atņemtās teritorijas ar Karēlijas APSR teritoriju. 1940. gada 26. jūnijā PSRS pieteica ultimātu Rumānijas valdībai, pieprasot atdot Besarābiju un Bukovinu, daļā no anektētās teritorijas izveidoja Moldāvijas PSR.
Pēc Baltijas valstu okupācijas 1940. gada augustā PSRS tās anektēja un inkorporēja PSRS sastāvā kā Igaunijas PSR, Latvijas PSR un Lietuvas PSR. 1944. gada 11. oktobrī PSRS anektēja arī Tuvas Tautas Republiku, tomēr iekļāva to PSRS sastāvā nevis kā PSR, bet kā autonomo apgabalu.
Pēc attiecību uzlabošanās ar Somiju 1956. gadā tika likvidēta Karēļu-somu PSR. Citas PSR beidza pastāvēt līdz ar PSRS sabrukumu 1990.—1991. gadā.
PSR uzskaitījums
Administratīvi un militārās ekspansijas ceļā PSR skaits tika mainīts, 1940. gadā sasniedzot maksimālo skaitu 16. Pie Padomju Sociālistiskajām Republikām pieskaita šādus valstiskos veidojumus:
Rattle and Hum
Vēsture
""Rattle and Hum" tika veidots kā piezīmju burtnīca, kā laika, ko mēs pavadījām Amerikā "The Joshua Tree" tūres laikā, memento. Tas mainījās, kad filma, kas sākotnēji bija iecerēta kā zema budžeta filma, pēkšņi kļuva par nozīmīgu Holivudas notikumu. Tas deva citu uzsvaru albumam, kas cieta no tā milzīgās reklāmas un publicitātes, un cilvēku reakcijas pret to.""
- The Edge
Tā haotiskās prezentēšanas un neskaidrā novietojuma starp pamatīgajiem "The Joshua Tree" un "Achtung Baby" albumiem dēļ, šis albums ir viens no U2 nepopulārākajiem albumiem. Albumu un filmu tajā laikā vairāki kritiķi nosauca par pārāk lielīgu, norādot, ka U2 centušies sevi iekļaut starp roka leģendām (šajā projektā pieminēta un jūtama ietekme no B.B. Kinga, Elvisa Preslija, Džerija Lī Lūisa, Džonija Keša, Boba Dilana, "The Rolling Stones" un "The Beatles"), kas nebija saskaņā ar grupas jauniegūtajām ietekmēm. Daudzi šo projektu, ar tā uzsvaru uz rokmūzikas saknēm un politiskajām norādēm, sauca par pārāk nopietnu.
Savukārt citi šo albumu atzina par labu lieliskas grupas, kas atrodas savu māksliniecisko spēju un popularitātes virsotnē, attēlojumu. Šobrīd albums ir pārdots aptuveni 10 miljonos kopiju visā pasaulē un ir sagādājis grupai pirmo tās Apvienotās Karalistes nr. 1 dziesmu "Desire".
Vājās "Rattle and Hum" uzņemšanas dēļ, grupa 1989. gada 30. decembrī koncertā Īrijā paziņoja, ka grupai ir jādodas uz brīdi projām, lai "izsapņotu to visu no jauna". Vairāki fani baidījās, ka grupa izjuks, kas arī gandrīz notika. Tā vietā U2 veica krasas izmaiņas savā muzikālajā skanējumā un virzienā, 1991. gadā izdodot "Achtung Baby".
Studijas ieraksti
Lielākajā daļā no albuma dziesmām jūtamas sava veida rokmūzikas saknes, ko U2 pētījuši 1987. gadā ierakstot "The Joshua Tree". Albums savu nosaukumu ir ieguvis no "The Joshua Tree" ceturtās dziesmas "Bullet the Blue Sky" teksta.
Albums sākas ar "Helter Skelter" koncerta ieraksta kaverversiju (kuru Bono iepazīstināja kā "dziesmu, ko Čārlzs Mensons nozaga no "The Beatles"... mēs to nozogam atpakaļ"). Tajā ir iekļauta arī koncerta versija Boba Dilana dziesmai "All Along the Watchtower", kas var tikt uzskatīta kā veltījums gan Dilanam, gan Džimijam Hendriksam, kurš šo dziesmu popularizējis ar savu versiju. Dažas dziesmas u2 rakstījuši speciāli citiem māksliniekiem. "Angel of Harlem" ir dzīvīgs, tauru skaņām piepildīts veltījums Billijai Holidejai. Basa skaņām pilnais "God Part II" iepazīstina ar "Achtung Baby" skaņu, un ir sava veida turpinājums Džona Lenona dziesmai "God".
Dziesmas arī muzikālā ziņā ir līdzīgas to mākslinieku, kam tās veltītas, mūzikai. Asajā albuma vadošajā singls "Desire", piemēram, dzirdami Bo Didlijam raksturīgie piesitieni. "Love Rescue Me" (kurā dzied arī tās līdzautors Bobs Dilans) un dziesmas "I Still Haven't Found What I'm Looking For" (kas ierakstīta kopā ar pilnu baznīcas kori) ir gospeļi. "When Love Comes to Town" ir blūza dziesma, kurā piedalās B.B. Kings gan ar ģitāru, gan savu balsi.
Dziesmas "Angel of Harlem", "Love Rescue Me" un "When Love Comes to Town" tika ierakstītas "Sun Set" studijā Memfisā, kur savu mūziku ir ierakstījuši Elviss Preslijs, Rojs Orbisons, Džonijs Kešs un citi.
Visas jaunās studijas dziesmas, izņemot "Heartland", tika izpildītas "LoveTown" koncertturnejā, kas sākās gandrīz gadu pēc "Rattle and Hum" izdošanas.
Koncertieraksti
Lielākā daļa filmas video ir melnbalti un ņemti no grupas iekštelpu koncerta Denverā, Kolorādo, kas notika. Krāsainie video ir no koncertiem Tempē, Arizonā 1987. gada 19.-20. decembrī.
Boba Dilana dziesmas "All Along the Watchtower" priekšnesums ir no "Save the Yuppies" koncerta Sanfrancisko 1987. gada 11. novembrī. Video versijā iekļauti arī skati no tajā pašā koncertā spēlētās dziesmas "Pride", kuras laikā Bono uz strūklakas ar krāsu flakonu uzpūta vārdus "Rokenrols aptur satiksmi". Vēlāk grupa samaksāja par postījumiem un atvainojās par incidentu.
"I Still Haven't Found What I'm Looking For" ir no grupas Ņujorkas koncerta 1987. gada 28. septembrī un tajā piedalās gospeļu koris "New Voices of Freedom".
Dziesmas "Silver and Gold" laikā Bono paskaidroja, ka šī dziesma ir uzbrukums aparteīdiem.
"Sunday Bloody Sunday" ir no Denveras koncerta, kas tika izpildīts dienā, kad Īru republikāņu armijas veiktais bumbas sprādziens nogalināja 11 cilvēkus Atceres dienas ceremonijā, kas notika Ziemeļīrijas pilsētā Eniskillenā. Brīdī, kad grupa pārstāja spēlēt, Bono nosodot vardarbību niknā balsī, pa pusei dziedot, pa pusei kliedzot, sauca "Piedrāzt revolūciju!" (Fuck the revolution!), bet skatītāji sauca "Pietiek! Pietiek!" (No more! No more!).
Filma
Visas dziesmas producējis Džimijs Aiovins, izņemot dziesmu "Heartland", kas netika iekļauta "The Joshua Tree" albumā, tās producenti ir Braiens Īno un Daniels Lanuā.
Snelliusa likums
Snelliusa likums, arī Snella likums, ir gaismas laušanas likums. Tas apgalvo, ka krišanas un laušanas leņķa sinusu attiecība ir vienāda ar gaismas absolūto laušanas koeficientu attiecību. Matemātiski tas tiek pierakstīts šādi:
kur
α
ir krišanas leņķis,
γ
— laušanas leņķis,
v
— gaismas ātrums attiecīgajā vidē,
n
— gaismas laušanas koeficients attiecīgajā vidē.
Laušanas leņķis ir lielāks par krišanas leņķi, ja gaisma izplatās no optiski mazāk blīvas vides (vide, kurā gaismas izplatīšanās ātrums ir lielāks) optiski blīvākā (vide, kurā gaismas izplatīšanās ātrums ir mazāks) vidē (t.i., n2>n1), ja otrādāk (t.i., n2<n1) — tad lielāks ir krišanas leņķis.
Tiek uzskatīts, ka gaismas laušanas likumu atklājis nīderlandietis Villebrords Snelliuss (Willebrord Snellius), kas eksperimentos no 1620. līdz 1621. gadam pārbaudījis, kā notiek gaismas stara lūšana uz robežas starp divām vidēm. Snelliuss savus pētījumu rezultātus nepublicēja, tomēr rezultāti tikuši izklāstīti lekcijās Leidenes Universitātē.
Ērģeme
Ērģeme ir ciems Latvijas pašos ziemeļos, Vidzemē, netālu no Igaunijas robežas. Valkas novada Ērģemes pagasta centrs. Attālums līdz Valkai 13 km, līdz Rīgai - 163 km, līdz Igaunijas robežai - tikai nedaudz vairāk kā 6 km. Ērģemē atrodas pamatskola, bērnudārzs, tautas nams, bibliotēka un feldšerpunkts, kā arī Ērģemes viduslaiku pils drupas, iespaidīgas baznīcas drupas un ap 15 m augstais Ērģemes Garais kalns — sens ugauņu pilskalns (et).
Cauri Ērģemei tek Rikanda.
Vēsture
Ordeņa mūra pils Ērģemē (Ermes) celta 14. gadsimta pirmajā pusē. 1560. gada 2. augustā pie Lugažu pils notika nozīmīga kauja starp Livonijas Konfederācijas karaspēku un Vidzemē iebrukušo Krievijas caristes karaspēku, kurā uzvaru izcīnīja krievu karavīri. Tā historiogrāfijā kļuvusi pazīstama ar Ērģemes kaujas vārdu. Pils cieta ugunsgrēkā 1670. gadā un pēc tam, iespējams, vairs nav tikusi apdzīvota. Mūsdienās joprojām apskatāmas visai iespaidīgas pils drupas ar apaļu stūra torni divu stāvu augstumā. Tajās notiek ilgstoši konservācijas darbi, kas nav pietiekoši efektīvi lai pasargātu pilsdrupas no bojāejas. 1919. gada aprīļa beigās kaujā pie Ērģemes Igaunijas armija un Ziemeļlatvijas brigāde apturēja Padomju Latvijas armijas uzbrukumu Valkai un 1. maijā ieņēma Rūjienu.
1932. gadā Ērģemei piešķirts biezi apdzīvotas vietas (ciema) statuss. Pēc Latvijas Republikas atjaunošanas Ērģeme bija pagasta administratīvais centrs Valkas rajonā. 2009. gadā administratīvi teritoriālās reformas rezultātā pagasts iekļauts Valkas novadā.
Vācijas futbola izlase 2010. gada Pasaules kausa finālturnīrā
Treneris: Joahims Lēvs
Benzoskābe
Benzoskābe (benzolkarbonskābe, C6H5COOH) pieder pie aromātiskajām karbonskābēm. Tīrā veidā benzoskābe ir balta, kristāliska viela, kas slikti šķīst ūdenī, bet labi — etanolā. Viens no nozīmīgākajiem benzoskābes atvasinājumiem ir salicilskābe (2-hidroksilbenzoskābe).
Vēsture
Pirmo reizi benzoskābe iegūta XVI gadsimtā, sublimējot benzosveķus — kvēpināmos sveķus, ko iegūst no Dienvidaustrumāzijas koka Styrax benzoin (no tā cēlies vielas nosaukums). Šo procesu aprakstījis jau Nostradams.
Atrašanās dabā
Dabā benzoskābe ir sastopama dažos augos (piemēram, brūklenēs un dzērvenēs), kā arī benzosveķos estera veidā.
Iegūšana
Benzoskābi sintētiski var iegūt, oksidējot benzaldehīdu, vai uzmanīgi dekarboksilējot ftalskābi.
Rūpnieciski benzoskābi iegūst, oksidējot toluolu ar skābekli kobalta vai mangāna naftenātu klātienē.
Izmantošana
Benzoskābi plaši lieto par konservantu (tīrā veidā E210, kā benzoskābes sāļus — E211, E212 un E213). Izmanto arī medicīnā kā antiseptisku līdzekli ādas slimību gadījumos. Benzoskābes esterus patīkamās smaržas dēļ lieto parfimērijā. Benzoskābi un tās atvasinājumus plaši pielieto organiskajā sintēzē krāsvielu un medicīnas preparātu iegūšanai.
Jāņa Daliņa stadions
Jāņa Daliņa stadions ir atvērts vieglatlētikas un futbola stadions, kas atrodas Valmierā. To atklāja 1938. gadā. Stadions bija vajadzīgs, lai sarīkotu starptautiskas sacensības un tajā iekļūtu visi, kas vēlējās redzēt Latvijas tā laika slavenāko sportistu — valmierieti Jāni Daliņu. Viņš 1932. gadā Losandželosas olimpiskajās spēlēs izcīnīja sudraba medaļu un vairākkārt laboja pasaules rekordus soļošanā. Stadions Jāņa Daliņa vārdu ieguva trešās atmodas laikā. Šajā stadionā tika sarīkotas pirmās Trīszvaigžņu spēles un ik vasaru tajā tiek izcīnīta Valsts prezidenta balva vieglatlētikā.
Jāņa Daliņa stadionu pārvalda uzņēmums SIA "Valmieras Olimpiskais centrs". 2021. gada augustā tika pabeigta stadiona rekonstrukcija, kuras laikā tika veikti lielu uzlabojumu vieglatlētikas sacensību norisei, bet papildu uzlabojumi futbola sacensībām un UEFA sertifikācijai plānoti nākamajās kārtās.
Aromātiskie savienojumi
Aromātiskie savienojumi ir tādi cikliski savienojumi (visbiežāk organiski), kuru molekulām piemīt tā saucamais aromātiskums — sevišķa stabilitāte dubultsaišu mijiedarbības (rezonanses) dēļ. Svarīgs un vēsturiski pirmais aromātisko savienojumu veids ir arēni jeb aromātiskie ogļūdeņraži — tās ir vielas, kuru molekulās ir viens vai vairāki benzola gredzeni. Arēnus iedala monocikliskos (satur vienu benzola gredzenu) un policikliskos (satur vairākus benzola gredzenus). Šajos ciklos esošās saites ir stiprākas nekā ekvivalentas vienkāršo un dubultsaišu kombinācijas, tāpēc aromātiskos ogļūdeņražus izdala atsevišķi no citiem ogļūdeņražiem.
Tikai oglekli saturošie aromātiskie cikli satur 6 atomus, jo 5 un 7 locekļu nepiesātinātie ogļūdeņraži neveido delokalizētu π orbitāli (šādu orbitāli veido 5 un 7 locekļu ciklu joni - ciklopentadienila anjons, cikloheptatrienila (tropilija) katjons un daži citi).
Aromātisks raksturs var būt arī heterocikliskajiem savienojumiem, kam ir sastopamas ne tikai 6, bet arī 5 un 7 (ļoti reti) locekļu aromātiskās sistēmas.
Bez tam aromātiskas var būt arī neorganisku savienojumu, piemēram, borazola jeb "neorganiskā benzola" molekulas.
Vēsture
Senāk par aromātiskajiem savienojumiem dēvēja no dabas produktiem (sveķiem, balzamiem u. tml.) iegūtas vielas ar aromātisku smaržu. Vēlāk šis termins pazaudēja savu sākotnējo jēgu un aromātisko savienojumu ķīmija pārvērtās par benzola savienojumu ķīmiju (lielākā daļa iepriekš atklāto aromātisko vielu saturēja fenilgrupu jeb benzola gredzenu). Pašlaik kopā ar benzola savienojumiem aromātisko savienojumu ķīmija apskata visus karbocikliskos savienojumus ar "benzola" raksturu, tajā skaitā heterocikliskos savienojumus.
Fizikālās īpašības
Aromātisko ogļūdeņražu savienojumi visbiežāk ir nepolāri un nešķīst ūdenī. Tā kā tie ir maz reaģējoši savienojumi, tie ir noderīgi kā šķīdinātāji citiem nepolāriem savienojumiem. Aromātiskajiem savienojumiem raksturīga dzeltena liesma, kas ir pateicoties augstajai oglekļa un ūdeņraža attiecībai.
Aromātisko ogļūdeņražu iegūšana
Aromātiskos ogļūdeņražu savienojumus iegūst no dažādiem avotiem, ieskaitot naftu un akmeņogļu darvu. Poliaromātiskie ogļūdeņraži ir atmosfēras piesārņojuma daļiņas un ir pazīstamas kā kancerogēnas vielas. Viena no aromātisko ogļūdeņražu savienojumu īpašībām ir tā, ka tiem ir nozīmīga loma dzīvības rašanās procesā kā nukleotīdu un aminoskābju prekursoriem.
Ķīmiskās īpašības
Ogļūdeņraži, kuru molekulās ir divkāršās vai trīskāršās saites, parasti ir nepiesātināti savienojumi, piemēram, alkēni un alkīni. Šīs nepiesātinātības dēļ tie mēdz viegli stāties pievienošanās reakcijās. Aromātiskie ogļūdeņraži dubultsaišu rezonanses dēļ ir stabilāki, tiem raksturīgākas ir elektrofilās aizvietošanas reakcijas, nevis pievienošanās reakcijas. Benzola gredzens šajās reakcijās uzvedas kā nukleofils un elektrofila aizvietošanās laikā paliek neizmainīts.
Tā kā elektrofilās aizvietošanas reakcijas laikā tiek tikai nomainīts benzola ūdeņraža atoms pret kādu citu funkcionālo grupu, iegūtajam produktam arī piemīt aromātisks raksturs un stabilitāte. Ja notiek pievienošanās reakcija benzola gredzenam, aromātiskums zūd, kas ir enerģētiski neizdevīgi, tādēļ aromātiskajiem savienojumiem pievienošanās reakcijas nav raksturīgas.
Gērijs Kūpers
Frenks Džeimss Kūpers (en; dzimis, miris ), pazīstams kā Gērijs Kūpers (Gary Cooper), bija amerikāņu aktieris.
Karjeras laikā viņš filmējās vairāk nekā 100 filmās. Piecas reizes tika nominēts Amerikas Kinoakadēmijas balvai kā labākais aktieris, divas reizes — par lomām filmās Sergeant York un High Noon — viņš arī saņēma šo balvu. 1999. gadā viņš iekļuva Amerikas Kinoinstitūta saraksta "Visu laiku izcilākā vīriešu kārtas zvaigzne" 11. vietā. 2003. gadā AFI's 100 Years...100 Heroes and Villains sarakstā tika iekļauti trīs viņa atveidotie tēli: Vils Keins filmā High Noon, Lū Gērigs filmā The Pride of the Yankees un Alvins Jorks filmā Sergeant York.
Teodoriks Lielais
Teodoriks Lielais (gotu: Þiudareiks,, ; dzimis 454. gadā, miris ) bija ostgotu valdnieks. Spēcīgas ostgotu valsts izveidotājs Itālijā.
Biogrāfija
Teodoriks ir dzimis 454. gadā, romiešu karaspēka apmetnē Karnuntumā, mūsdienu Austrijas teritorijā. Viņa vārds tulkojumā no gotu valodas nozīmē: tautas valdnieks. Viņa tēvs bija gotu valdnieks Teodemirs, kura laikā goti atbrīvojās no gandrīz gadsimtu ilgās huņņu kundzības.
Jau agrā bērnībā, kā ķīlnieks, nokļuva Konstantinopolē, kur uzauga Bizantijas imperatora Leo I galmā. Tur viņš ieguva izcilu romisko izglītību, pārzināja militāro taktiku un romiešu valsts uzbūves īpatnības. Kalpojis Bizantijas imperatoru Leo I un Zenona dienestā. 483. gadā tika iecelts par karaspēka augstāko virspavēlnieku (magister militum), savukārt gadu vēlāk par konsolu, kas bija viens no svarīgākajiem impērijas amatiem.
Tomēr vēlāk Teodoriks atgriezās pie ostgotiem un 488. gadā, pēc sava tēva nāves, kļuva par to valdnieku.
Ostgotu valsts izveide un uzplaukums
Kad 488. gadā Teodoriks kļuva par savas tautas valdnieku, ostgoti, kā impērijas sabiedrotie (federāti), atradās Balkānos. Tomēr aizvien asākas kļuva nesaskaņas starp viņiem un Konstantinapoli un ostgotu vidū pieauga neapmierinātība. Pateicoties Teodorika diplomāta talantam, abu pušu valdniekiem izdevās atrast kompromisu. Gotiem bija nepieciešama zeme kur dzīvot, savukārt imperatoram Zenonam bija radušās nopietnas nesaskaņas ar Itālijas vietvaldi Odoakru, kurš bija sācis rīkoties pārāk patstāvīgi un apdraudēja Romas pilsoņu tiesības Itālijā.
Ar imperatora svētību Teodorika ostgotu armija uzsāka ceļu, gar Donavas upi, uz Itāliju. Jau 488. gadā tika šķērsoti Alpi un jau gandrīz tūlīt sākas pirmās sadursmes ar Odoakra karaspēku. Pēc vairākām asiņainām kaujām, kas risinājās ar mainīgām sekmēm, 493. gadā tika ieņemta Ravenna un starp abām pusēm tika noslēgts pamiers. Tā nosacījumi paredzēja, ka abi valdnieki kopīgi valdīs Itālijā. Tomēr jau pēc dažam dienām, svētku banketa laikā, Teodoriks pašrocīgi nogalināja Odoakru un kļuva par vienīgo Itālijas valdnieku. Tajā pašā laikā arī sākas izrēķināšanās ar Odoakra piekritējiem visā Itālijā.
Ārpolitikā Teodoriks centās sadarboties ar visām apkārtnes ģermāņu valstīm. Izprecinot savas meitas vestgotu, vandaļu un burgundiešu valdniekiem, kā arī pašam aprecot franku valdnieka Hlodviga māsu, viņš centās sasaistīt visas šīs tautas sava veida savienībā un izmantojot savus sakarus un ietekmi, centās būt par vidutāju šo valstu sarunās ar Bizantijas impēriju.